Charles Mardian video chat room – CLIPONYU | Video Chat Online
Charles Mardianmet malam semua...
HotBasicPremiumLuxuryToCharles MardianJumlahPattern1888188288588888Sendchoose goods!!My Bag ToekomsVenster: Een van Jesus se dissipels gaan Hom verraai | Maroela Media
Foto: Samuel McGarrigle/Unsplash.com
Die aand kom Jesus toe met die twaalf daar aan. Terwyl hulle sit en eet, sê Hy: “Dit verseker Ek julle: Een van julle sal My verraai, een wat saam met My eet.” Hulle was onthuts, en een na die ander het Hom gevra: “Dis tog nie ek nie?” Hy sê toe vir hulle: “Dit is een van julle twaalf, die een wat saam met My sy brood in die skottel insteek. Die Seun van die mens gaan inderdaad sterwe soos daar oor Hom geskrywe staan; maar wee die man deur wie die Seun van die mens verraai word. Dit sou vir daardie man beter gewees het as hy nooit gebore was nie.” – Markus 14:17-21
Judas se verraad is veragterlik en onverskoonbaar. Hy het die Here in die rug gesteek en dit vir geld. Dat die geld nie vir hom vreugde gebring het nie is duidelik omdat hy later berou gekry het en die saak ongedaan wou maak. Die einde was selfdood.
Die skrifgeleerdes wat met hom die bose plan beraam en deurgevoer het hul hande in onskuld gewas. Judas moes self sien en kom klaar. “Jy is ŉ regte Judas” sê ons vandag en vir mense wat jou in die rug steek.
Dat Judas se optrede laakbaar is kan nie weg redeneer word nie. Dat dit alles deel was van ŉ groter plan is onverstaanbaar en misterieus. Op die einde het die verraad veroorsaak dat Jesus verhoor en gekruisig is. Dit was waarom Hy na die aarde gekom het naamlik om met sy lewe te betaal, ook vir Judas sou hy hom tot Jesus wend. Ongelukkig lees ons niks daarvan in die verhaal nie.
Verraad is ŉ baie lelike ding. Dis agteraf en boos. Ons moet egter ons harte ondersoek. Petrus het Jesus ook verraai deur drie keer teenoor ŉ diensmeisie te verklaar, ja selfs met gekruide woorde dat hy Jesus nie ken nie. In Petrus se geval was dit vrees, in Judas se geval geldsug.
In die fliek Silence word van die Jesuïtiese priesters verwag om Christus te verraai deur op ŉ afbeelding van Hom te trap. In ruil daarvoor word die lewens van honderde volgelinge van Jesus gespaar.
Dis ŉ bykans onmoontlike situasie. Dis skaakmat. Wat doen ŉ mens? In die fliek verraai die priesters die Here en vind ons hulle later waar hul as Buddiste sterf met ŉ kruisie in die hand.
En ek en jy? Is ons ook geneig om vir watter rede ook al God te verraai vir geld, bekendheid en roem, aanvaarding, die leuen van die duiwel of vrees…
Gedagte vir die dag: Laat die son eers opkom
Sendingwerk op ons voorstoep